CELEX: 32015R1516
Language: sk
Date: 2015-06-10 00:00:00
Title: Delegované nariadenie Komisie (EÚ) 2015/1516 z 10. júna 2015, ktorým sa podľa nariadenia Európskeho parlamentu a Rady (EÚ) č. 1303/2013 stanovuje paušálna sadzba pre operácie financované z európskych štrukturálnych a investičných fondov v sektore výskumu, vývoja a inovácie

15.9.2015   
            
            
               SK
            
            
               Úradný vestník Európskej únie
            
            
               L 239/65
            
         DELEGOVANÉ NARIADENIE KOMISIE (EÚ) 2015/1516
   z 10. júna 2015,
   ktorým sa podľa nariadenia Európskeho parlamentu a Rady (EÚ) č. 1303/2013 stanovuje paušálna sadzba pre operácie financované z európskych štrukturálnych a investičných fondov v sektore výskumu, vývoja a inovácie
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006 (1), a najmä na jeho článok 61 ods. 3 tretí pododsek,
   keďže:
   
               (1)
            
            
               V súlade s článkom 61 nariadenia (EÚ) č. 1303/2013 sa príjmy vytvorené operáciami majú zohľadniť pri výpočte verejného príspevku.
            
         
               (2)
            
            
               V nariadení (EÚ) č. 1303/2013 sa stanovuje uplatňovanie percentuálnych podielov paušálnej sadzby príjmu na operácie v sektore výskumu, vývoja a inovácie bez vypočítania diskontovaného čistého príjmu.
            
         
               (3)
            
            
               Na základe historických údajov by sa paušálna sadzba čistých príjmov vytvorených v sektore výskumu, vývoja a inovácie mala stanoviť na 20 %, aby sa zabránilo nadmernému financovaniu a narušeniu trhu,
            
         PRIJALA TOTO NARIADENIE:
   Článok 1
   Týmto nariadením sa stanovuje paušálna sadzba uplatniteľná na operácie v sektore výskumu, vývoja a inovácie s cieľom určiť vopred potenciálne čisté príjmy z takýchto operácií a umožniť stanovenie oprávnených výdavkov v rámci operácií v súlade s článkom 61 ods. 2 nariadenia (EÚ) č. 1303/2013.
   Článok 2
   Na účely uplatňovania percentuálneho podielu paušálnej sadzby čistého príjmu uvedeného v článku 61 ods. 3 písm. a) nariadenia (EÚ) č. 1303/2013 sa stanovuje paušálna sadzba 20 % pre operácie v sektore výskumu, vývoja a inovácie.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. júna 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 320.